2019 m. LFF supertaurė
2019 m. Lietuvos futbolo supertaurė – LFF supertaurės rungtynės, pirmosios oficialios 2019 m. futbolo sezono rungtynės. Futbolo gerbėjai turėjo galimybę išrinkti rungtynių vietą – „Sportimos“ arba „Arvi“ maniežą. Balsavimas vyko 2019 m. sausio 2–4 d. Tarp 7814 balsavusiųjų, „Arvi“ surinko 56 proc. balsų, tad rungtynes nuspręsta rengti Marijampolėje. Bilietų prekyba prasidėjo sausio 8 d. Gerbėjams buvo skirtas specialus autobusas iš Vilniaus į Marijampolę, kurį paleido LFF rėmėjas „Ollex“. Vasario 14 d. buvo galima įsigyti bilietus perpus pigiau. 2018 m. čempionai „Sūduva“ dėl supertaurės varžėsi su Vilniaus „Žalgiriu“, laimėjusiu LFF futbolo taurę. „Sūduva“ nugalėjo varžovus rezultatu 2-0 ir iškovojo Lietuvos supertaurę.